Forbundsdagsvalget i Tyskland 1949

Forbundsdagsvalget i Tyskland 1949 ble avholdt 14. august 1949 og var det første valget til den tyske Forbundsdagen. Den tyske nasjonalforsamlingen var grunnlagt samme år gjennom vedtakelsen av den nye grunnloven. Det hadde siden 1946 blitt avholdt kommunalvalg og valg til delstatsparlamentene i landet. Dette forbundsdagsvalget var imidlertid det første frie, føderale valg på tysk jord siden 6. november 1932. 

Resultatet av valget førte til at Forbundsdagen valgte Konrad Adenauer som kansler. Adenauer dannet deretter regjering sammen med FDP.

Geografisk omfang
Valget omfattet bare det såkalte Vest-Tyskland og ikke Den sovjetiske okkupasjonssonen (senere DDR). Valgloven innebar at de fleste flyktninger også nylig ankomne fra den sovjetiske okkupasjonssonen hadde stemmerett.Kirchheimer, O. (1950). The composition of the German Bundestag, 1950. Western Political Quarterly, 3(4), 590-601. ISO 690	

Som følge av den tyske delingen etter den andre verdenskrigen, var Berlin ikke omfattet av Forbundsdagsvalgene i perioden fra 1949 til 1990. I stedet valgte Berlins parlament et antall representanter til Forbundsdagen. Representantene fra Berlin hadde talerett og kunne ta verv i Forbundsdagen, men hadde formelt begrenset stemmerett. Berlinrepresentantene avga likevel stemme og deres stemmegivning ble offentliggjort. Bestemmelser som ga Berlin en særlig rettslig status ble kalt «Berlin-klausuler». Disse ble imidlertid ved Tysklands gjenforening i 1990 strøket i lovgivningen.Tysklands justisministerium: Handbuch der Rechsförmlichkeit lest 13. oktober 2013

Den senere tyske delstaten Saarland som på dette tidspunkt var en autonom stat, men i økonomisk union med Frankrike, deltok ikke i valget.

 Resultater 


 Referanser 

 Eksterne lenker 

 Resultater av valget 14. august 1949 (Statistisches Bundesamt)

Kategori:Valg i 1949
Kategori:1949 i Tyskland
Kategori:Føderale valg i Tyskland